কোষপতন
কোষপতন বহুকোষী জীবদেহে সংঘটিত এক ধরনের পরিকল্পিত কোষ মৃত্যু। প্রাণরাসায়নিক বিভিন্ন ঘটনা কোষের বৈশিষ্ট্যযুক্ত পরিবর্তন (অঙ্গসংস্থান) এবং পতনের দিকে নিয়ে যায়। এই পরিবর্তনগুলির মধ্যে আছে ফোস্কা পড়া, কোষ সঙ্কুচিতকরণ, পারমাণবিক খণ্ডন, ক্রোমাটিন ঘনীভূতকরণ, ক্রোমোজমীয় ডিএনএ খণ্ডন এবং সর্বব্যাপী [অস্পষ্ট] এমআরএনএ ক্ষয়[অস্পষ্ট] । কোষপতনের কারণে একজন প্রাপ্তবয়স্ক মানুষ প্রতিদিন গড়ে ৫ থেকে ৭ হাজার কোটি কোষ হারায়। স্বাভাবিক ৮ থেকে ১৪ বছর বয়সের মানুষের প্রতিদিন প্রায় ২-৩ হাজার কোটি কোষ মারা যায়। কোষবিনষ্টি তীব্র আঘাতজনিত কারণে কোষের এক ধরনের মৃত্যু, কিন্তু কোষপতন অত্যন্ত  মাপা এবং নিয়ন্ত্রিত একটি প্রক্রিয়া যা জীবের জীবনচক্রে সুবিধা প্রদান করে। উদাহরণস্বরূপ, বেড়ে ওঠা হওয়া মানব ভ্রূণের হাত এবং পায়ের আঙুলগুলির বিভাজন ঘটে কোষপতনের মাধ্যমে। কোষপতন কোষের যেসব ভগ্নাংশ তৈরি করে, তাদেরকে কোষপতনজনিত বস্তু (কোষপতন-সংক্রান্ত বডি) বলা হয়; আশেপাশের কোষে এগুলির উপাদান ছড়িয়ে গিয়ে ক্ষতি করার আগেই এগুলিকে কোষভক্ষক কোষগুলি গিলে ফেলতে পারে যা কোষবিনষ্টির মত নয়। যেহেতু কোষপতন একবার শুরু হয়ে গেলে থামতে পারে না, এটি একটি অত্যন্ত নিয়ন্ত্রিত প্রক্রিয়া। কোষপতন দুইটি পথে শুরু হতে পারে।অন্তর্মুখী পথে কোষটি নিজেই নিজেকে হত্যা করে, কারণ এটি কোষের ভেতরে চাপ অনুভূত করে, অন্যদিকে বহির্মুখী পথে কোষটি অন্য কোষ থেকে আগত সংকেতের কারণে নিজেকে হত্যা করে। দুর্বল বাহ্যিক সংকেতও কোষপতনের অভ্যন্তরীণ পথ সক্রিয় করতে পারে। উভয় পথেই বিভিন্ন ক্যাসপেজ নামের এক প্রকারের (প্রোটিনকে ভেঙে ফেলার ক্ষমতাবিশিষ্ট) প্রোটিয়েজ উৎসেচক সক্রিয় হয়ে কোষের মৃত্যু ঘটায়। দুটি পথেই প্রথমে অগ্রণী ক্যাসপেজগুলি সক্রিয় হয়, যেগুলি পরে ঘাতক ক্যাসপেজগুলিকে সক্রিয় করে, যেগুলি পরে নির্বিচারে প্রোটিনকে ভেঙে ফেলে কোষটিকে হত্যা করে। কোষপতন একটি গুরুত্বপূর্ণ জৈবিক প্রক্রিয়া কিন্তু ত্রুটিপূর্ণ কোষপতন প্রক্রিয়া বিভিন্ন ধরনের রোগের সাথে জড়িত হতে দেখা গিয়েছে। অতিরিক্ত কোষপতন দেহে ক্ষয় তৈরি করে, আর অপর্যাপ্ত কোষপতন কোষের অনিয়ন্ত্রিত বৃদ্ধি  ঘটিয়ে ক্যান্সার তৈরি  করতে পারে। মেদগ্রাহক (ফ্যাট গ্রাহক) এবং ক্যাসপেজের মতো কিছু উপাদান কোষপতনকে প্রক্রিয়াকে ত্বরান্বিত করে, অন্যদিকে বিসিএল-২ পরিবারের কিছু প্রোটিন কোষপতনে বাধা দেয়।